Абдурахманова Тамара гIеметатта хIоьттина йолу зуда ю. Шен жимах волу къант лоьхуш лела масийтта шо ду иза. Иза карорг хиларе сатуьйсуш ю Тамара, хIунда аьлча, шеца хиллачо дегайовхо ло цунна. Цуьнан воккхах волу кIант Далаев Изнаур дIалаьцнера Соьлжа-гIалахь Октябр-кIоштIахь, гIалийн юккъехь ала мегар долуш. Кхин дан амал а доцуш хьийзачу хенахь, цхьа ларамаза, журналистаца Политковская Анница къамел хилира шен бохуш дуьйцу Тамарас. Цу зудчуьнга ла а доьгIна, журналист Чернокозово яхара, цигахь вуй а хьаьжна, тIаккха кхин дIа лохур ву вай иза аьлла. Оццу дийнахь, тезет дIа а даьккхина, шайн кIант лаха арабевлира уьш.